Patricia Fresen

Patricia Fresen (7 Desemba 1940 – 3 Septemba 2024) alikuwa mwandishi, mwanateolojia na mtawa wa zamani wa Kanisa Katoliki kutoka Afrika Kusini.

 Maisha 
Wazazi wake walitokea Ujerumani na Ireland. Baada ya shule, Fresen alijiunga na Shirika la Wadominiko. Fresen alisomea teolojia, elimu ya ufundishaji na lugha na baadaye akawa mwalimu. Kisha alitumwa Roma kusomea teolojia. Baadaye alifanya kazi huko Pretoria katika seminari ya Kikatoliki kama mwalimu wa sanaa ya mahubiri, Teolojia ya Mfumo na Elimu ya kiroho. Baadaye alifundisha katika Chuo cha St Augustine kilichopo Johannesburg.

Askofu Romulo Antonio Braschi aliongoza ibada ya kuwekwa wakfu kwa Fresen huko Barcelona mwaka 2003. Kongregesheni ya Mafundisho ya Imani ilikuwa tayari imeamua kwamba jaribio la kuweka wakfu wanawake lililofanywa na Romulo Braschi halikuwa halali na halina nguvu yoyote na kwa sababu hiyo, ikamwadhibu kwa kumfukuza yeye pamoja na wale waliowekwa wakfu naye kwa sababu ya jaribio hilo la kuwekwa wakfu na pia kwa kushiriki katika mgawanyiko wa kanisa. Pamoja na waandishi na wanateolojia wa Kijerumani Gisela Forster na Ida Raming, Fresen ni kiongozi wa shirika la kimataifa la Roman Catholic Womenpriests International, ambalo linatetea uwekaji wakfu wa wanawake kuwa makuhani wa Kikatoliki (kuweka wakfu wanawake hakuruhusiwi ndani ya Kanisa Katoliki).Declaration of Excommunication of Patricia Fresen, Rose Hudson and Elsie McGrath  by Raymond Leo Burke, Archbishop of St. Louis, 18 March 2008

 Marejeo 

Jamii:Waandishi wa Afrika Kusini